SENSEX
వడ్డీరేట్ల ఎఫెక్ట్‌!
ముంబయి, ఆగస్టు 4:రిజర్వుబ్యాంకు వడ్డీరేట్ల ప్రభావంతోప్రభుత్వ రంగ బ్యాంకింగ్‌షేర్లు కొంత మేర పతనం కావడంతో సెన్సెక్స్‌, నిఫ్టీ రెండూ కూడా నష్టాల్లోనే ముగిసాయి. భారతీయస్టేట్‌బ్యాంకు ఇతర మరికొన్ని బ్యాంకులు నష్టాలను చవిచూసాయి.
ఆర్‌బిఐ 25బేసిస్‌ పాయింట్లు తగ్గిచి రెపోరేటును ఆరుశాతానికి తీసుకురావడంతో ఆర్థికవృద్ధి ఉంటుందని అందరూ అంచనావేసారు. అయితే ఇన్వెస్టర్లు మాత్రం మరింతగా వడ్డీరేట్లు కోతలు ఉంటాయని అంచనా వేసి నిరాశకు గురయ్యారు. గడచిన రెండే ళ్లుగా ఆర్థిక వృద్ధిలో మందగమనం చోటుచేసుకోవడంతో వడ్డీరేట్ల కోతలపై ఎక్కువ అంచనాలున్నాయి. భారత సేవలరంగం కార్యకలాపాలు కూడా మరింతగా దిగజారాయి. బ్యాంక్‌షేర్లు కూడా ఎక్కువ దిగ జారాయి. 30బిఎస్‌ఇ సూచి 238.86 పాయింట్ల దిగువన 32,237.88 పాయింట్లవద్దకు చేరింది. 50షేర్‌ఎన్‌ఎస్‌ఇ సూచినిఫ్టీ 67.85పాయింట్ల దిగువన అంటే 10,013.65 పాయింట్లవద్ద స్థిరపడింది.
ఆయిల్‌ అండ్‌గ్యాస్‌, వినియోగరంగ ఉత్పత్తు లు మినహా ఇతర బిఎస్‌ఇలోని అన్ని సూచీలు కూడా దిగువస్థాయిలోనే ముగిసాయి. వాటిలో మెటల్‌సూచి 1.68శాతం, బ్యాంకింగ్‌1.66 శాతం, హెల్త్‌కేర్‌ 1.03శాతం, రియాల్టీ 0.73శాతంగా దిగజారాయి. ఇతరత్రా చమురుసహజవాయుసూచి మాత్రం 1.35శాతం పెరిగింది. వినియోగ రంగ ఉత్పత్తులసూచి కూడా 0.11శాతంపెరిగింది. సెన్సెక్స్‌లో టాప్‌ ఐదు లాభాలు పొందిన సంస్థల్లో భారతి ఎయిర్‌టెల్‌ 2.01శాతం, రిలయన్స్‌ 1.38శాతం, బజాజ్‌ ఆటో 1.17శాతం, హీరోమోటోకార్ప్‌ 1.02శాతం, టిసిఎస్‌ 0.9శాతం నష్టపోయాయి. ఇతరత్రా లూపిన్‌ 3.8శాతం, కోల్‌ ఇండియా 3.36శాతం, భారతీ య స్టేట్‌బ్యాంకు 2.24శాతం, డా.రెడ్డీస్‌ 2.02శాతం, యాక్సిస్‌బ్యాంకు2.01శాతం చొప్పున దిగజారా యి. బ్యాంకింగ్‌ రంగషేర్లు ఎక్కువగా దిగజారాయి. ఆర్‌బిఐ నుంచి వడ్డీరేట్లపై స్పష్టత కొరవడటమే ఇందుకుకీలకమని విలియమ్‌ ఒనీల్‌ ఇండియా సుధాకర్‌ పట్టాభిరామన్‌ వెల్లడించారు.
రుతుపవనాలు ఆశాజనకంగా ఉన్నాయి. హౌసింగ్‌డెవలప్‌మెంట్‌ ఫైనాన్స్‌కార్పొరేషన్‌ 1.71శాతందిగజారింది. నిఫ్టీ పిఎస్‌యు బ్యాంక్‌సూచి 2.2శాతం దిగజారింది. భారతీయ స్టేట్‌బ్యాంకు రెండుశాతం, కెనరాబ్యాంకు 2.8శాతం, పంజాబ్‌ నేషనల్‌బ్యాంకు 4శాతం చొప్పున దిగజారాయి. నరిఫ్టీ ఫార్మాసూచి 1.2శాతం లాభపడింది. ఎనిమిదిట్రేడింగ్‌లలో నష్టాలు చవిచూసిన తర్వాత చివరిగా పదో రోజు ట్రేడింగ్‌లో కొంత లాభపడింది. భారత ప్రభుత్వం ఆమోదించిన ఔషధాలపై క్లినికల్‌ ట్రయల్స్‌ను తొలగిస్తుందన్న అంచనాలే ఇందుకు కీలకం.